Komisijos reglamentas (EB) Nr. 280/98
1998 m. vasario 3 d.
nukrypstantis nuo kai kurių Tarybos reglamento (EB) Nr. 2597/97 nuostatų, nustatančių papildomas taisykles dėl bendro geriamam pienui skirto pieno ir pieno produktų rinkos organizavimo Suomijoje ir Švedijoje
EUROPOS BENDRIJŲ TARYBA,
atsižvelgdama į Europos bendrijos steigimo sutartį,
atsižvelgdama į Austrijos, Suomijos ir Švedijos stojimo aktą, ypač į jo 149 straipsnio 1 dalį,
(1) kadangi Tarybos reglamentas (EB) Nr. 2596/97 [1] pratęsia laikotarpį, per kurį galima priimti pereinamojo laikotarpio priemones, palengvinančias perėjimą nuo Austrijoje, Suomijoje ir Švedijoje stojimo metu galiojančio režimo prie bendro rinkos organizavimo; kadangi ryšium su reikalavimais dėl riebalų kiekio žmonėms skirtame ir pagamintame Suomijoje ir Švedijoje piene tas laikotarpis buvo pratęstas iki 1999 m. gruodžio 31 d.;
(2) kadangi pagal Stojimo aktą Suomija ir Švedija nukrypsta nuo Tarybos reglamente (EEB) Nr. 1411/71 [2] nustatytų reikalavimų dėl riebalų kiekio žmonėms skirtame ir pagamintame Suomijoje ir Švedijoje piene, kurie nuo 1998 m. sausio 1 d. buvo panaikinti ir pakeisti Reglamentu (EB) Nr. 2597/97 [3]; kadangi tas laikotarpis baigiasi 1997 m. gruodžio 31 d.; kadangi dėl ypatingos susijusių valstybių narių padėties ir dėl reikalaujamų pakeitimų apimties, šios leidžiančios nukrypti nuostatos taikymas turėtų būti laikinai pratęstas siekiant leisti joms prisitaikyti prie galiojančių priemonių visoje Bendrijoje;
(3) kadangi šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Neatsižvelgiant į Reglamento (EB) Nr. 2597/97 3 straipsnio 1 dalį, reikalavimai dėl riebalų kiekio nebūtų taikomi žmonėms skirtame ir pagamintame Suomijoje ir Švedijoje piene laikotarpiu nuo 1998 m. sausio 1 d. iki 1999 m. gruodžio 31 d. Žmonėms skirtu ir pagamintu šiose dviejose valstybės narėse, kurioms taikoma ši išlyga, pienu gali būti prekiaujama tik jį gaminančiose šalyse arba jis gali būti eksportuojamas į trečiąją šalį.
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Jis taikomas nuo 1998 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1998 m. vasario 3 d.